Kyk net hoe legendaries lyk hierdie musikale legende se baba!
JY LEES NOU Kyk net hoe legendaries lyk hierdie musikale legende se baba!
Sy is waarlik ’n legende! Klein Luna draai haar ouers, die musikant John Legend en sy modelvrou, Chrissy Teigen, om haar pinkie. Kyk net hierdie die oulike kiekies.
Nadat hulle met vrugbaarheidsprobleme gesukkel het, het die aantreklike egpaar in Oktober verlede jaar bekendgemaak Chrissy is swanger. En in April vanjaar het die twee hul langverwagte wonderbaba, Luna Simone Legend, in die wêreld verwelkom. Chrissy was glad nie skaam daaroor om haar groeiende bababoep op sosialemedia-platforms te vertoon nie en noudat Luna haar opwagting gemaak het, spog sy omtrent met die kleinding – en ons kla glad nie!
Die ouers het op Entertainment Tonight oor hul ervaring met die verwelkoming van ’n nuwe baba in hul huis gepraat en vertel wat ’n opwindende en prettige tyd dit is. “Haar oë kyk al ’n bietjie minder oorkruis en pleks van reg deur jou, kyk sy nou na jou, wat regtig lekker is. Maar dis die klein glimlagte wat jou laat vermurwe,” sê Chrissy.
“Daar is geen gevoel soos daardie eerste glimlag nie, jou eerste Moedersdag, wat vir my so mooi en oulik was. Die hele dag het die trane vlak agter my oë gesit, want ek was so gelukkig.” Luna het ook saam met familie tyd deurgebring, want John se ouma en sy pa het ook onlangs by die nuwe toevoeging tot die familie gaan kuier.
A photo posted by John Legend (@johnlegend) on May 26, 2016 at 7:17pm PDT
Bronne: vanityfair.com; hellomagazine.com